Sosiale platform ingespan om verlore troeteldiere op te spoor | News24
Sosiale platform ingespan om verlore troeteldiere op te spoor
=Danksy die publiek se ondersteuning van ’n Facebook groep om vermiste troeteldiere te help opspoor was dit ook moontlik om ’n donasie aan die Uitenhage DBV te maak. Hier is Yolandé Wait (regs) wat die groep gestig het by Kevin Brown (links) van die Multimedia · User Galleries · News in Pictures
Honde en katte raak byna daagliks weg en ontstelde eienaars weet gewoonlik nie waar om te begin soek nie.Dit het ’n plaaslike diereliefhebber laat besluit om ’n die sosiale netwerk in te span en saam te help soek na geliefde troeteldiere wat spoorloos weggeraak het.“Ek het my eie Facebook groep sowat drie jaar gelede gestig. Die groep wil help om enige diere wat gevind of vermis is met hulle eienaars te verenig,” het Yolandé Wait, stigter van die Lost or Found Animals Despatch, Uitenhage and Port Elizabeth Facebook groep gesê.Sy het onlangs ’n donasie-projek op dié Facebook groep geloods om die Uitenhage DBV te ondersteun. Verskeie pryse kon deur deelnemers gewen word.“Hierdie projek se sukses is te danke aan die publiek se ondersteuning. Met hulle deelname kon ons help om heelwat honde en katte weer by hulle eienaars te kry.“Donasies wat ontvang word gaan na die Uitenhage DBV. Ek gaan ook soms in die informele areas van Despatch in om kos af te gee vir honger diere.”Yolandé het onlangs deur middel van ’n lootjieverkope kontant, honde- sowel as katkos, skoonmaakmiddels, harke en tuin-slange aan die Uitenhage DBV oorhandig. Die plaaslike besighede wat skenkings gemaak het is Despatch 7 Eleven en Brakkie en Kietsie.Die gelukkige pryswenners wat Yolandé se Facebook groep ondersteun is Samuel Ferreira (1ste prys), Shirley Struwig (2de prys) en Maurene Mells (3de prys).Troeteldier-eienaars word uitgenooi om deel te word van die Uitenhage DBV se Facebook groep sowel as Lost/Found Animals Desp/Uith/PE *FurryLuv* en sodoende op hoogte te bly van honde of katte wat vermis of gevind word